ครึ่งปีเอ็กซิมแบงก์กำไร 146 ล้าน
นายสมพันธ์ เอี่ยมรุ่งโรจน์ รักษาการกรรมการผู้จัดการ ธนาคารเพื่อการส่งออกและนำเข้าแห่งประเทศไทย (เอ็กซิมแบงก์) เปิดเผยว่า ในครึ่งปีแรกของปี 2553 ธนาคารได้อนุมัติวงเงินสินเชื่อและรับประกันการส่งออกเพื่อสนับสนุนผู้ส่งออกและนักธุรกิจไทยทั้งสิ้น 7,773 ล้านบาท ทั้งนี้วงเงินสินเชื่อเพื่อสนับสนุนการจ้างงานในเขตพัฒนาพิเศษ 5 จังหวัดชายแดนภาคใต้ ซึ่งได้ร่วมมือกับธนาคารกรุงไทย ธนาคารออมสิน ธนาคารอิสลามแห่งประเทศไทย และสำนักงานประกันสังคม 205 ล้านบาท
23 ก.ค. 2553

นายสมพันธ์ เอี่ยมรุ่งโรจน์ รักษาการกรรมการผู้จัดการ ธนาคารเพื่อการส่งออกและนำเข้าแห่งประเทศไทย (เอ็กซิมแบงก์) เปิดเผยว่า ในครึ่งปีแรกของปี 2553 ธนาคารได้อนุมัติวงเงินสินเชื่อและรับประกันการส่งออกเพื่อสนับสนุนผู้ส่งออกและนักธุรกิจไทยทั้งสิ้น 7,773 ล้านบาท ทั้งนี้วงเงินสินเชื่อเพื่อสนับสนุนการจ้างงานในเขตพัฒนาพิเศษ 5 จังหวัดชายแดนภาคใต้ ซึ่งได้ร่วมมือกับธนาคารกรุงไทย ธนาคารออมสิน ธนาคารอิสลามแห่งประเทศไทย และสำนักงานประกันสังคม 205 ล้านบาท
สำหรับผลประกอบการนั้นครึ่งปีแรกมีกำไรสุทธิ 146 ล้านบาท จากเป้าหมายกำไรสุทธิทั้งปี 230 ล้านบาท และมีสินทรัพย์ 6.31 ล้านบาท
ช่วงครึ่งปีแรกของธนาคารได้ปรับปรุงผลิตภัณฑ์ รวมทั้งกระบวนการทำงานและการให้บริการลูกค้า โดยเปิดบริการใหม่ “อาเซียนบวก 6 : รับซื้อตั๋วแถมประกัน” เพื่อส่งเสริมการส่งออกของไทยไปยังตลาดอาเซียน และอีก 6 ประเทศ ได้แก่ จีน ญี่ปุ่น เกาหลีใต้ อินเดีย ออสเตรเลีย และนิวซีแลนด์ โดยให้สินเชื่อด้วยการรับซื้อตั๋วส่งออก 
รวมทั้งได้เปิดศูนย์บริการลูกค้าและมีทีมงานคอยบริการลูกค้า โดยในครึ่งปีหลังธนาคารยังคงร่วมกับหน่วยงานต่างๆ เพื่อขยายบริการทางการเงินไปยังผู้ส่งออกและนักธุรกิจไทยมากขึ้นเพื่อให้สามารถแข่งขันได้